Het jy al ooit ’n boodskap per ongeluk vir die verkeerde persoon gestuur, of ’n boodskap aangestuur in ’n WhatsApp-groep wat net bedoel was vir ’n geliefde?
’n Ouer het op ’n Wiskunde Gr. 4 WhatsApp-groepie ’n kaalborsfoto van haarself gedeel. Volgens ’n ander mamma wat ook in die groepie is, het die insident reeds agt maande gelede gebeur, maar iemand het die foto onlangs in die sosiale media gedeel.
WhatsApp het in November 2017 ’n nuwe funksie bekendgestel en elke gebruiker sal in die wolke wees – jy kan nou jou boodskappe herroep.
Met meer as 1 biljoen gebruikers wêreldwyd moet WhatsApp voortdurend op die hoogte van sake wees om relevant te bly. Sedert Facebook dié app vir ’n allemintige R256 biljoen gekoop het, is dit egter nie ’n probleem nie.
En al het die persoon reeds die boodskap gesien en jy verwyder dit binne 7 minute, sal die boodskap steeds verdwyn.
Maak seker jy het die nuwe weergawe van WhatsApp. Die ontvanger moet ook die nuwe weergawe hê om die funksie te laat werk.